CELEX: 32011D0847
Language: lt
Date: 1323993600000
Title: 2011 m. gruodžio 16 d. Tarybos įgyvendinimo sprendimas 2011/847/BUSP, kuriuo įgyvendinamas Sprendimas 2010/639/BUSP dėl ribojamųjų priemonių tam tikriems Baltarusijos pareigūnams

17.12.2011   
            
            
               LT
            
            
               Europos Sąjungos oficialusis leidinys
            
            
               L 335/81
            
         TARYBOS ĮGYVENDINIMO SPRENDIMAS 2011/847/BUSP
   2011 m. gruodžio 16 d.
   kuriuo įgyvendinamas Sprendimas 2010/639/BUSP dėl ribojamųjų priemonių tam tikriems Baltarusijos pareigūnams
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2010 m. spalio 25 d. Tarybos sprendimą 2010/639/BUSP dėl ribojamųjų priemonių tam tikriems Baltarusijos pareigūnams (1), ypač į jo 4 straipsnio 1 dalį,
   kadangi:
   
               (1)
            
            
               2010 m. spalio 25 d. Taryba priėmė Sprendimą 2010/639/BUSP dėl ribojamųjų priemonių tam tikriems Baltarusijos pareigūnams;
            
         
               (2)
            
            
               atsižvelgiant į padėties Baltarusijoje sunkumą, į Sprendimo 2010/639/BUSP IIIA priede pateiktą asmenų ir subjektų, kuriems taikomos ribojamosios priemonės, sąrašą reikėtų įtraukti papildomus asmenis;
            
         
               (3)
            
            
               Sprendimo 2010/639/BUSP IIIA priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo priede išvardyti asmenys įtraukiami į Sprendimo 2010/639/BUSP IIIA priede pateiktą sąrašą.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2011 m. gruodžio 16 d.
      
         
            Tarybos vardu
         
         
            Pirmininkas
         
         T. NALEWAJK
      
   
   
      (1)  OL L 280, 2010 10 26, p. 18.
   
      PRIEDAS
      
         1 straipsnyje nurodyti asmenys
      
      
         
                      
                  
                  
                     Pavardė ir vardas
                     (perraša iš baltarusių
                     ir rusų kalbų)
                  
                  
                     Pavardė ir vardas
                     (rašyba baltarusių kalba)
                  
                  
                     Pavardė ir vardas
                     (rašyba rusų kalba)
                  
                  
                     Gimimo vieta ir data
                  
                  
                     Pareigos
                  
               
                     „1.
                  
                  
                     Bandarenka Siarhei Uladzimiravich
                     Bondarenko Sergei Vladimirovich
                  
                  
                     Бандарэнка Сяргей Уладзiмiравiч
                  
                  
                     Бондаренко Сергей Владимирович
                  
                  
                     Adresas: Department of law of administration of Pervomaysky district Chornogo K. 5 office 417
                     Tel. +375 17 2800264
                  
                  
                     Minsko Pervomaiski (Pervomaiskij) rajono teismo teisėjas. 2011 m. lapkričio 24 d. jis priėmė nuosprendį Ales Byalyatski (Alesiui Beliackiui) – vienam iš žymiausių žmogaus teisių gynėjų, Baltarusijos žmogaus teisių centro „Vyasna“ („Viasna“) vadovui, Tarptautinės žmogaus teisių federacijos (FIDH) vicepirmininkui. Teismo proceso metu buvo akivaizdžiai pažeistas Baudžiamojo proceso kodeksas.
                     A. Byalyatski (A. Beliackis) aktyviai gynė ir rėmė asmenis, nukentėjusius nuo represijų, susijusių su 2010 m. gruodžio 19 d. rinkimais, ir per susidorojimą su pilietinės visuomenės atstovais ir demokratine opozicija.
                  
               
                     2.
                  
                  
                     Saikouski Uladzimir
                     Saikovski Vladimir
                  
                  
                     Сайкоўскi Уладзiмiр
                  
                  
                     Сайковский Владимир
                  
                  
                     Adresas: Department of law of administration of Pervomaysky district Chornogo K. 5 office 417
                     Tel. +375 17 2800264
                  
                  
                     Minsko Pervomaiski (Pervomaiskij) rajono teismo valstybės prokuroras. Jis buvo atsakingas už Ales Byalyatski (Alesio Beliackio) – vieno iš žymiausių žmogaus teisių gynėjų, Baltarusijos žmogaus teisių centro „Vyasna“ („Viasna“) vadovo, Tarptautinės žmogaus teisių federacijos (FIDH) vicepirmininko – bylą. Prokuroro šioje byloje pateiktas kaltinimas buvo akivaizdžiai paremtas politiniais motyvais ir tuo aiškiai buvo pažeistas Baudžiamojo proceso kodeksas.
                     A. Byalyatski (A. Beliackis) aktyviai gynė ir rėmė asmenis, nukentėjusius nuo represijų, susijusių su 2010 m. gruodžio 19 d. rinkimais, ir per susidorojimą su pilietinės visuomenės atstovais ir demokratine opozicija.“